|  |  |  |  |  |
| --- | --- | --- | --- | --- |
| |  | | --- | | http://web.zpr.fer.hr/ergonomija/2004/hendija/slike/grb_zg.gif | | | REPUBLIKA HRVATSKA  **GRAD ZAGREB**  URED ZA JAVNU NABAVU  U Zagrebu, 13. listopada 2017. | |
| Na temelju članka 198. Zakona o javnoj nabavi (NN br. 120/2016), Grad Zagreb nastavno na objavljeni nacrt Dokumentacije o nabavi za predmet nabave **Energetska obnova zgrade OŠ Grigora Viteza, Kruge 46,** evidencijski broj nabave**: 179-2017-EMV** objavljuje | | | |
| **Izvješće o prethodnom savjetovanju u odnosu na Nacrt Dokumentacije o nabavi** | | | |
| **R.br.** | **Primjedbe i prijedlozi gospodarskih subjekata** | | **Izvješće o prihvaćenim i neprihvaćenim primjedbama i prijedlozima** |
| 1. | Kao potencijalno zainteresirani subjekt, uočeno je  Da tehnički opisi ne odgovaraju Tehničkom propisu za staklene konstrukcije.    U troškovniku su navedeni opći uvjeti za PVC stolariju:  Predviđa se stolarija izrađena od PVC-a postojanog i otpornog na vremenske utjecaje, koji sadrži UV stabilizator koji sprečava promjenu boje i starenje materijala.  Stolarija je izrađena je od petorokomornih profila, trostruko brtvljenje, u bijeloj boji. Profili su ojačani pocinčanim čelikom dimenzioniranim prema smjernicama proizvođača.  Sva stolarija mora biti s prekinutim toplinskim mostom. (PVC stolarija nema termični most ???)  Ostakljenje prozora i ostakljenih dijelova vrata je Low-E dvostrukim IZO staklom 4+16+4 mm, punjenje argon, s koeficijentom prolaza topline za stakleni dio prozora U ≤ 1,1 W/m²K i ukupnom ''U'' vrijednošću cijelog prozora U ≤ 1,4 W/m²K.  Navedeno dvostruko ostakljenje ne zadovoljava minimalne tehničke uvjete za velike ulazne stijene, pos 1 u privitku.  Sigurnost djece u školi je pod velikim znakom ?    (Glavni projektant je u obvezi primijeniti NOVI Tehnički propis za staklene konstrukcije  primjenjiv 7. dana po objavi u NN 53/2017 … :  Kritične lokacije za vertikalne ploče  Članak 61.  (1) Kritične lokacije na kojima je obavezna uporaba sigurnosnog stakla prema članku 59. stavcima 1. i 2. ovoga Propisa određene su na slici 5 i odnose se na:  – donji dio staklenih barijera do 800 mm visine  – donji dio staklenih ispuna do 800 mm visine  – staklenu ispunu vrata do 1500 mm visine  – staklenu ispunu unutar 300 mm od vrata do 1500 mm visine  – staklene ograde  – staklene barijere u građevinama kod kojih postoji rizik od poskliznuća (klizališta, bazeni, javna kupališta, i sl.). | | Projekt je rađen prije stupanja na snagu novog Tehničkog propisa za staklene konstrukcije. Izvođač se u suglasnosti sa investitorom može dogovoriti prilikom izvođenja radova o eventualnoj primjeni navedenog propisa. |
|
| 2. | Poštovani, smatramo da iz troškovnika treba maknuti ime proizvođača materijala jer na taj način izravno favorizirate tog proizvođača i radite mu besplatni marketing i sigurni smo da to prema zakonu nije dozvoljeno.  Naš je zahtjev da se makne ime proizvođača i da je dovoljno staviti tehničke karakteristike materijala, a mi koji nudimo posao stavit ćemo kod popunjavanja troškovnika proizvođača koji nama odgovara i koji naravno udovoljava svim traženim uvjetima. | | Prihvaća se primjedba, u troškovniku su napravljene izmjene. |